**О Т Ч Е Т**

**за дейността на Медицински колеж**

**през периода януари 01.02.2017 – 30.04.2018 година**

**І. Въведение. Уважаеми г-н Ректор, преподаватели, служители и студенти,**

На вашето внимание ще представя Отчет за дейността на Медицински колеж за периода **01.02.2017 – 30.04.2018** . Смятам за важно периодичното анализиране и отчитане на дейността, което да даде възможност от една страна да се отчетат положителните резултати и добрите практики, а от друга –за отстраняване на евентуални пропуски за по-доброто и оптимално функциониране на Медцинския колеж в унивеситетската структура.

**ІІ. Структура и управление на МК.**

**Актуалност, регламентираност, функционалност.**

Структурата на Колежа е съобразена с изискванията на закона за висшето образование и правилника на Тр.У. Последната структура е регламентирана и приета с актуализирания Правилник за устройство, организация и дейност на Медицински колеж от септември 2015 г. Органи за управление на колежа са Общото събрание, Съветът на колежа и Директора на колежа, който е хабилитирано в съответната научна област лице. В Колежа функционира една катедра „Здравни грижи“. За отчетния период са проведени … заседания на Съвета на колежа.

**ІІІ. Академичен състав и атестация.**

**Мотивиране, привличане и назначаване на хабилитирани и нехабилитирани преподаватели на основен трудов договор**

В колежа на трудов договор са четиринадесет преподаватели, от които двама хабилитирани - професори. За 2017 година е назначен 1 преподавател с конкурс за специалност „Медицински лаборант“ , а за един преподавател е прекратен трудовия договор. **(Табл. 1)**

**Табл. 1 КАДРОВИ ПОТЕНЦИАЛ В МК – СЪСТОЯНИЕ /*към*  30.04. 2018** **г./**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Професори** | | **Доценти** | | **Преподаватели в МК** | | **Общо академичен състав** | **Доктори на науките** | | **Доктори** | | **Служители** |
| **Общо** | **В пенсионна**  **възраст** | **Общо** | **В пенсионна**  **възраст** | **Общо** | **В пенсионна**  **възраст** |  | **Общо** | **В**  **пенсионна**  **възраст** | **Общо** | **В**  **пенсионна**  **възраст** |
| **МК** | 2 | 1 |  |  | 11 |  | **13** |  |  |  |  | 12 |

Атестация на административния персонал в колежа се извърши през **март 2017 г**., като са атестирани 8 служители.

Смятам за важно разширяване на възможностите за назначаване на хабилитирани преподаватели на основен трудов договор, които да обезпечат 50% от лекционните курсове по учебните дисциплини при наличие на изискващият се хорариум.

Необходимо е да се преразгледа щатното разписание на Колежа и да се използват всички налични възможности за привличане и назначаване на преподаватели, особено за клиничното обучение при което хорариума е относително висок. Това е препоръка и на ЕГ по акредитация.

Всичко това разбира се, трябва да бъде базирано и съобразено с възможностите за разкриване на нови специалности в Колежа.

Необходимо е привличането на гост-лектори по възлови проблеми, произтичащи от учебното съдържание и свързани с динамичните промени в сферата на общественото здраве и здравните грижи. За периода са поканени двама един гост-лектори от чужбина.

**ІV. Учебна дейност и акредитация.**

**Поддържане на позитивна образователна среда за преподавателите, служителите и студентите**

В Медицинския колеж в настоящия момент се обучават 230 студенти в три специалности – специалност „Рехабилитатор”; „Медицински лаборант” и „Гериатрични грижи“.

***Студентите за уч. 2017/18 г. се разпределят както следва:***

* **Рехабилитатор** –  български и  чуждестранни студенти 123 бр. –  от тях 5 бр. чуждестранни;
* **Медицински лаборант** – български студенти  –  88 бр.
* **Гериатрични грижи** - 17 бр.

За периода са напуснали 14, отстранени са 16 и са прекъснали 30 студенти.

Капацитетът на професионалното направление “Здравни грижи” в Колежа определен при последните акредитации е както следва:

* 135 студенти за специалност „Рехабилитатор” при годишен прием от 45 студенти
* 100 студенти за специалност “Медицински лаборант” при годишен прием от 33 студенти
* 60 студенти за специалност „Гериатрични грижи“ при годишен прием от 20 студенти.

Новите условия на средата налагат на пазара на труда свободни ниши, където има място за реализация на нови специалисти – например хранене и безопасност на храните, рентгенови лаборанти и др. Ръководството на Колежа започна разговори за намиране на преподаватели, които да обезпечат преподаването по задължителните профилиращи учебни дисциплини в специалност „Рентгенов лаборант“. Имаме традиции при обучението по тази специалност, има реални потребности от нея, затова смятам, че можем да изготвим доклада за акредитация до края на семестъра.

Обучението за всички специалности в МК е осигурено с преподавателски състав, по-голямата част на основен трудов договор към ВУ (МФ и МК). За **теоретичното обучение** е осигурен необходимият процент хабилитирани лица и преподаватели с образователна и научна степен „доктор“. За някои учебни дисциплини се ползват и външни преподаватели. То е организирано въз основа на Единните държавни изисквания за съответните регулирани специалности за придобиване на висше образование на ОКС „професионален бакалавър“ от 2008 г. , Наредбата за придобиване на висше образование от 2003 г. и Наредба № 21 от 30.09.2004 г. за прилагане на система за натрупване и трансфер на кредити във висшите училища, а така също и правилата за Учебна дейност на Тракийския университет.

Специалността „Гериатрични грижи“ е нерегулирана, затова обучението е организирано съобразно с Наредбата за придобиване на висше образование, приета с Постановление 162 през 2002 г, с последна актуализация от 2003 г.,и която не е актуализирана, след въвеждането на ОКС „професионален бакалавър“ в Колежите, и изисква максимален хорариум от 2400 часа.

Разработването на учебните програми се съобразява с поставените цели на обучението, учебния план и системата за натрупване и трансфер на кредити. Учебните програми са структурирани, съгласно изискванията по ISO в Тракийски университет.

Всички специалности в МК са акредитирани. Регулираните специалности „Рехабилитатор“ и „Медицински лаборант“ са с положителна акредитация от НАОА с оценка „Много добра” за срок от 5 години и увеличен капацитет 135 и 100 студенти.

През февруари 2017 г. ЕГ по САНК, извърши посещение в МК, във връзка със следакредитационното наблюдение на професионално направление „Здравни грижи“ със специалност от нерегулираните професии „Гериатрични грижи“ на ОКС „Професионален бакалавър“. Комисията констатира пълно съответствие с изпълнените препоръки от предходната акредитация.

Периодично се извършва актуализация на Учебните планове и учебните програми, съобразно препоръките на комисията от НАОА и ЕДИ.

**Практическото обучение** на студентите от МК (учебно-практически занятия, клинични практики и стажове) съставлява 50 % от цялостното обучение в Колежа. Учебно-практическите занятия формират практическите умения на студентите и се провеждат в симулирани условия, в специално оборудвани за целта кабинети и учебни лаборатории. Водят се от преподавателите по профилиращите учебни дисциплини на основен трудов договор в МК. Клиничните практики и стажове се провеждат в акредитирани Лечебни заведения, на територията на област Стара Загора и страната, с които Колежът има сключени договори! За целта се определят наставници, които отговарят за студентите в клиничните бази. Преподавателите поддържат тясна връзка с тях и съвместно организират и провеждат практическото обучение в реални условия.

Тенденцията е да се увеличава броят на клиничните бази, съобразно потребностите на практиката и да се осигурява бърза реализация на завършващите Колежа. През февруари се сключи Договор за клиничното обучение с Медицински център ЕООД, гр. Павел Баня.

В Колежа са създадени оптимални условия за реализиране на учебния процес за трите специалности. МТБ напълно удовлетворява потребностите на сегашния етап. Периодично се обновява апаратурата, необходима за практическото обучение, като подходящ начин за нейното финансиране се оказва в някои случаи и проектната дейност.

На настоящия етап внедрената система за контрол на документацията по ISO, работи успешно и гарантира по-добро ниво на качеството на документите с вътрешен и външен произход. Подобрен е потокът на входящи и изходящи документи, своевременното им получаване от деловодството на Тр.У и входирането им в документацията на МК.

По отношение на **продължаващото обучение** за здравните професионалисти, то е задължително и регламентирано в Закона за съсловната организация от декември, 2016 г. В тази връзка Тр. У има сключен Договор с Българската асоциация на професионалистите по здравни грижи (БАПЗГ), за което са определени тематичните курсове за 2017 г. Сътрудничеството с БАПЗГ се състои и в кредитирането с точки на продължаващото обучение, вкл. и участията в научни форуми, което е мотивиращ стимул за здравните професионалисти.

**V. Научна дейност и научни Проекти.**

**– стимулиране и мотивиране на преподавателите и студентите за научна дейност, участие в обмени и разработване на проекти**

Научната дейност в МК – Ст.Загора за периода се развива, съобразно потребностите на Колежа за обучение по трите специалности. Трябва да се отбележи, че научната продукция на преподавателите от Колежа се обогатява постепенно, но все още не е достатъчна в сравнение с продукцията на преподавателите в останалите структурни звена на Университета. Това се обяснява с недостатъчния брой на хабилитираните преподаватели на основен трудов договор, както и с липсата на традиции по отношение на научната работа в професионално направление „Здравни грижи“. Изискването за публикуване в реферирани и индексирани научни издания в научните бази данни Scopus и Web Of Science поставя високи критерии за публикуване и е предизвикателство пред преподавателите. С оглед на това, че изискванията непрекъснато се завишават е необходимо да се стимулира научната дейност, както сред преподавателите, така и сред студентите. Всичко това е заложено и в критериите за програмна акредитация на специалностите.

Забелязва се повишаване на студентската активност и участието им в научни форуми. Привличането на Колежа като партньор в реализирането на Проекти, финансирани от частни организации дава възможност и за в бъдеще да се включват преподаватели и по-голям брой студенти от Колежа. Стимулирането на научната дейност сред студентите е една от препоръките и на Експертните групи за акредитация.

**Табл. 2 НАУЧНА ДЕЙНОСТ на преподавателите от МК** **за периода** **01**.0**2. 2017 – 30.04. 2018** **година**

|  |  |  |  |
| --- | --- | --- | --- |
| **1.** | **Научни статии (само излезли от печат) бр.** |  |  |
| В международни, реферирани списания | 15 | **15** |
| В национални списания | -- | **-** |
| В сборници от форуми в чужбина | 30 | **30** |
| В сборници от национални форуми | 2 | **2** |
| **2.** | Цитати бр. | 25 | **25** |
| У нас | 22 |  |
| В чужбина | 3 |  |
| **3.** | Рецензии бр. | 12 |  |
| **4.** | Участие в научни форуми бр. | 40 |  |
| Международни | 35 | **35** |
| Национални | 5 | **5** |
| Университетски |  |  |
| **5.** | Монографии и книги бр |  |  |
| **6.** | Учебници бр. |  |  |
| **7.** | Научноприложни разработки и внедрявания бр. |  |  |
| **8.** | Защитени дисертации |  |  |
|  |  |  |  |

**Табл. 3 Научни проекти на МК за периода** **01**.0**2. 2017 – 30.04. 2018** **година**

|  |  |
| --- | --- |
| **НАУЧНИ ПРОЕКТИ** | **МК-Ст.З** |
| Стартирали през периода Университетски научни проекти | **2** |
| Отчетени като междинни през периода Университетски научни проекти | **1** |
| Отчетени като завършени през периода Университетски научни проекти | **1** |
| Стартирали през периода Международни проекти |  |
| Отчетени като междинни през периода Международни проекти |  |
| Отчетени като завършени през периода Международни проекти |  |
| Стартирали през периода Национални проекти |  |
| Отчетени като междинни през периода Национални проекти |  |
| Отчетени като завършени през периода Национални проекти |  |
| Професори, участващи в проекти – бр. |  |
| Доценти, участващи в проекти – бр. | **4** |
| Асистенти, участващи в проекти – бр.  Преподаватели от МК, участващи в проекти – бр. | **3**  **14** |
| Студенти, участващи в проекти – бр. | **7** |

През последните години МК работи по университетски проекти, които дават възможност за реално използване на средствата за наука с оглед оптимизиране на обучението. **(Табл. 3)**

**За 2017 г. МК има разработени и одобрени два научни проекта, които са приключили успешно:**

Проект за финансиране на Юбилейна международна научна конференция за преподаватели, студенти и специалисти по здравни и гериатрични грижи с международно участие: „Стареене, здраве, гериатрични грижи”;

Проект «Модернизиране на учебния процес чрез включване на интерактивна презентационна система в обучението на студентите от МК, Стара Загора»

**- *Участие в Проект на ТрУ по Програма „Студентски практики“*** – 23 – рехабилитатори, 18 за лаборантии 4 за гериатрични специалисти. – общо 45, и оше 5 свободни места

Във връзка със стартирането на новия Програмен период 2020, се проучват активно възможностите за кандидатстване по подходящи програми и проекти.

Продължава дейността по търсене на още партньори по различни международни програми.

Предстои подписване на Договора за новите проекти през тази година 2017, в който като колектив са включени всички преподаватели , както студенти от всяка специалност на МК. **(Табл. 4)**

**Табл. 4 НАУЧНИ ПРОЕКТИ в МК, КЛАСИРАНИ В ТРАКИЙСКИ УНИВЕРСИТЕТ ЗА 2017 ГОД.**

|  |  |  |  |  |  |
| --- | --- | --- | --- | --- | --- |
| **факултет** | **Бр. представени проекти** | **Бр. класирани проекти** | **Класирани колективни проекти** | **Класирани индивидулни проекти** | **Обща стойност\*\*** |
| **МК** | **2** | **2** | **2** |  | **9 560 лв.** |

**Научните форуми, проведени на територията на структурното звено по дати и заглавия**

Юбилейна международна научна конференция за преподаватели, студенти и специалисти по здравни и гериатрични грижи с международно участие: „Стареене, здраве, гериатрични грижи” с участието на световни учени, проведена през май, 2017 г.

**VІ. Международно сътрудничество и мобилност на Медицински колеж на ТрУ за 2017 г.**

В Колежа се създадоха условия за разширяване на възможностите за развитие на международното сътрудничество през последните няколко години.

Осъществени са нови международни контакти в рамките на Секторна програма ЕРАЗЪМ ПЛЮС с висши училища и бази от практиката в държави от Европейски съюз и извън него -Турция и Македония.

Сключен договор по програма Еразъм+ с Университета на Битоля, Македония

**Посещения на чуждестранни гости и делегации в тракийски университет по звена, в т.ч. и гост-лектори по програма Еразъм и др. Програм** - 2 – ма преподаватели от Париж и Берлин

**Табл. 5 Мобилност на преподаватели и студенти от МК.**

***2017/2018 Еразъм година***

|  |  |
| --- | --- |
| ***Студентска мобилност:*** | ***Преподавателска мобилност*** |
| 5 изходящи и 3 входящи | 8 изходящи и 1 входяща |

**VІІ. Административен състав.**

**Мотивиране на служителите за качествена дейност и отговорно отношение при обслужване на студенти, преподаватели и външни лица във връзка с учебната документация.**

По отношение на административния състав на Колежа, се извърши преразглеждане и актуализиране на длъжностните характеристики, с прецизиране на отговорностите и задълженията.

Актуализирано бе и щатното разсписание в Колежа.

Извършена е атестация на административния персонал през март 2017 г. Резултати са положителни и не за постъпили никакви жалби в тази връзка.

**VІІІ.ФИНАНСИРАНЕ ЗА ПЕРИОДА 01.02.2017 – 30.04.2018**

Медицински колеж - Стара Загора прилага Националните счетоводни стандарти и специфичните указания на Министерство на Финансите за бюджетните предприятия в съотвествие с приетата Счетоводна политика на Тракийски университет.

Финансово-икономическото състояние на колежа за отчетния период е стабилно и обезпечава нормалното функциониране на учебния процес.

Приходите на Медицински колеж в съответствие със самостоятелния бюджет за посочения период са отчетени съобразно изискванията на действащата Счетоводна политика и Счетоводни стандрти и указания, като същите са оформени законосъобразно и са подписвани от съответните материално отговорни и длъжностни лица.

Извършените разходи в изпълнение на самостоятелния бюжет са документирани съобразно изискванията на СФУК. Направените разходи са целесъобразни и са в съответствие с бюджетната рамка за съответната година, целите и задачите на колежа.

Доставените дълготрайни и материални активи са приети и заведени на съответните материално отговорни лица. Придобитите материални запаси, които са определени да се водят на особен отчет са заведени задбалансово на съответните материални отговорни лица.

**І. Приходи за дейността**

Приходната част на Самостоятелният бюджет на Медицински колеж се формира от средства от държавния бюджет (субсидия) и от собствени приходи.

Държавната субсидия се формира от броя на студентите, умножена по определената от правителството сума за издръжка на един студент и съответния коефициент по професионални направления.

Собствените приходи са от такси за обучение, такси от административни услуги и наем. Реализираните собствени приходи през отчетния период са дадени в **Табл. 6**:

**Табл. 6 Приходи за отчетния период**

|  |  |  |
| --- | --- | --- |
|  | **I. П Р И Х О Д И, П О М О Щ И И Д А Р Е Н И Я** | **Отчет в лв. за периода 01.02.2017 -30.04.2018** |
| **Приходи и доходи от собственост** | | 245100 |
| *24-04* | нетни приходи от продажби на ***услуги, стоки и продукция*** | 242429 |
| *24-05* | приходи от ***наеми на имущество*** | 2671 |
| *28-02* | ***глоби***,санкции, неустойки, наказателни лихви, обезщетения и начети | 31 |
| *24-08* | приходи от ***лихви*** по текущи банкови ***сметки*** | 20 |
| **Внесени ДДС и други данъци върху продажбите** | | 121 |
| *37-02* | внесен *данък върху приходите от стопанска дейност* на бюджетните предприятия (-) | 121 |
| ***99-99*** | **I. ОБЩО ПРИХОДИ** | **249290** |

**ІІ. РАЗХОДИ ЗА ДЕЙНОСТТА:**

Определените по бюджета средства са за възнаграждения на персонала по трудови правоотношение и социални осигуровки на щатния и нещатен персонал, за текуща издръжка на обучението и за капиталови разходи.

Трудовите възнаграждения на персонала по трудови правоотношения и на извън щатния персонал, са начислявани и изплащани редовно в рамките на месеца за койте се отнасят. Установените със закон осигурителни вноски върху фонд работна заплата и здравните осигуровки на студентите са отчетани своевременно като трансфер.

През отчетния период напълно са задоволени нуждите на персонала от канцеларски материали, други малоценни и малотрайни предмети, работно облекло и др. Достатъчно средства са отделени за отопление, осветление, горива, външни услуги.

Учебната дейност е обезпечена с всичко необходимо за нормалното протичане на учебния процес. Учебните зали са снабдени с модерна компютърна и мултимедийна техника.

Самостоятелният бюджет и неговото касово изпълнение е съставен от две дейности: дейност 3341 Академии, университети и висши училища и дейност 3349 Приложни научни изследвания в областта на образованието.

Извършените касови разходи общо за двете дейности по основните разходни пера са дадени в **Табл. 7 и Табл. 8.**

**Табл. 7 Разходи за дейността за отчетния период**

|  |  |  |
| --- | --- | --- |
|  | Разходни параграфи | **Отчет в лв. за периода 01.02.2017 -30.04.2018** |
| **01-00** | Заплати и възнаграждения за персонала, нает по трудови и служебни правоотношения | **427 051** |
| **02-00** | Други възнаграждения и плащания за персонала | **59 235** |
| **05-00** | Задължителни осигурителни вноски от работодатели | **82 438** |
| **10-00** | Издръжка | **216 554** |
| **19-00** | Платени данъци, такси и административни санкции | **618** |
| **52-00** | Придобиване на дълготрайни материални активи | **29 203** |
|  | **II. ОБЩО РАЗХОДИ РЕКАПИТУЛАЦИЯ** | **815 099** |

**Табл. 8 Разходи за наука за дейност 3349 Приложни научни изследвания в областта на образованието**

|  |  |  |
| --- | --- | --- |
|  | Разходни параграфи | **Отчет в лв. за периода 01.02.2017 -30.04.2018** |
| **10-00** | Издръжка | 200 |
| **05-00** | Задължителни осигурителни вноски от работодатели | 17 |
| **10-00** | Издръжка | 7 919 |
|  | **II. ОБЩО РАЗХОДИ РЕКАПИТУЛАЦИЯ** | 8 136 |

Посочени разходи са във връзка с одобрени, финансирани и изпълнявани 4 Проекта:

1. Прилагане на комплекс от мероприятия за подобряване на колаборацията на Медицински колеж към Тракийски университет - Стара Загора, с учебно-практическите бази с ръководител – проф. Д. Сиврев,
2. За финансиране на научен форум на тема: 10 години специалност „Медицински лаборант” в „Медицински колеж” с ръководител доц. В. Цонева.
3. Модернизиране на учебния процес чрез включване на интерактивна презентационна система в обучението на студентите от Медицински колеж - Стара Загора с ръководител доц. Кремена Митева.
4. За подпомагане на разходите във връзка с Научна конференция с международно участие за преподаватели, студенти, професионалисти по здравни грижи и специалисти в областта на гериатрията и геронтологията „СТАРЕЕНЕ, ЗДРАВЕ, ГЕРИАТРИЧНИ ГРИЖИ" с ръководител проф. Христина Милчева.

През отчетния период за извършени капиталови разходи общо и по вид както следва:

**Табл. 9 Капиталови разходи**

За подобряване на качеството на учебния процес по акредитираните специалности в колежа са закупени дълготрайни материални активи, както следва:

**Табл. 9 Дълготрайни материални активи**

|  |  |  |  |
| --- | --- | --- | --- |
| № по ред | Показатели | **от 01.12.2017- 30.04.2018 год. в лв.** | |
| Кол. | Стойност в лв. |
|  | **Капиталови разходи** |  | **3991** |
|  | **&52-00 Придобиване на ДМА** |  | **29203** |
|  | **&5201 Придобиване на комп.и хардуер** |  | **11824** |
| 1 | Компютърни конфигурации | 3 | 4008 |
| 2 | Лазерен принтер цветен | 1 | 1148 |
| 3 | Система за обучение- 1 приемник с 36 броя кликери |  | 6668.00 |
|  | **&5203 Придобив. на обор.,маш. и съоръж** |  | **14960** |
| 1 | Манекен скелет | 1 | 1500 |
| 2 | Манекен задни части | 1 | 1320 |
| 3 | Манекен за стома | 1 | 2820 |
| 4 | Автоклав | 1 | 4200 |
| 5 | Центрофуга | 1 | 2 400 |
| 6 | Климатик | 1 | 2 720 |
|  | **&5205 Придоб на стоп.инвентар.** |  | **2 419** |
| 1 | Обзавеждане клин. Лаборатория | 1 | 2419 |

Освен посоченото по-горе обзавеждане на Клинична лаборатория е доставен стопански инвентар завежден като материали общо в размер на 13786 лв.

Доставени са и учебни пособия и материал за практическото обучение през отчетния период., както следва:

**Табл. 10 Материали и пособия за практическото обучение**

|  |  |  |
| --- | --- | --- |
| Манекен гръбнаци с разглобяем таз | 1 | 426 |
| Манекен горен крайник | 1 | 624 |
| Манекен долен крайник | 1 | 972 |
| Манекен мултивенозна ръка за венозни пункции | 2 | 2160 |
| Манекен за стома- опростен | 1 | 780 |
| Документна камера | 1 | 941 |
| Интерактивна дъска | 1 | 1152 |
| **Всичко:** |  | **7055** |

**Разпределени по специалности:**

За специалност „**Медицински лаборант**” са закупени следните дълготрайни материални активи и материални запаси:

|  |  |  |  |
| --- | --- | --- | --- |
| № по ред | Показатели | Кол. | Стойност в лв. |
| 1 | Компютърна конфигурация | 1 | 1336 |
| 2 | Манекен мултивенозна ръка за венозни пункции | 1 | 1080 |
| 3 | Автоклав | 1 | 4200 |
| 4 | Центрофуга | 1 | 2400 |
| 5 | Обзавеждане | 1 | 1080 |

За специалност „**Рехабилитатор”** са закупени следните дълготрайни материални активи и материални запаси:

|  |  |  |  |
| --- | --- | --- | --- |
| № по ред | Показатели | Кол. | Стойност в лв. |
| **1** | **Манекен скелет** | **1** | **1500** |
| 2 | Манекен горен крайник | 1 | 624 |
| 3 | Манекен долен крайник | 1 | 972 |
| 4 | Манекен гръбнаци с разглобяем таз | 1 | 432 |

За специалност „**Гериатрични грижи”** са закупени следните дълготрайни материални активи и материални запаси:

|  |  |  |  |  |
| --- | --- | --- | --- | --- |
| № по ред | Показатели | Кол. | Стойност в лв. |  |
| 1 | Лазерен принтер | 1 | 1148,00 |  |
| 2 | Манекен задни части | 1 | 1320.00 |  |
| 3 | Манекен за стома | 1 | 2820.00 |  |
| 4 | Манекен мултивенозна ръка за венозни пункции | 1 | 1080.00 |  |

През отчетния период са извършени текущи ремонт през периода общо в размер на 35 900 лв. по обекти както следва:

1. Текущ ремонт на учебна зала №1, съблекални
2. Текущ ремонт на учебна зала № 2
3. Текущ ремонт на служебен паркинг

**ІХ. Библиотека.**

**Библиотечната дейност в Медицински колеж** обезпечава учебния процес по отношение на информационната база и подходящи учебни пособия (учебници, ръководства, специализирана медицинска литература, списания и др.), необходими за провеждане на теоретично и практическо обучение на студентите. Библиотеката на Медицински колеж е разположена на площ около 55 кв.м.

Обособена е и читалня, която се обнови като цяло. Нова масивна маса с 12 читателски места, като четири от тях са компютаризирани. През учебната 2017-2018 година, три от компютрите се подмениха с нови .

В момента **библиотеката разполага с около 7700 тома книги -**  4324 от тях са специализирана медицинска литература. Изграден е **електронен** **каталог**, който улеснява търсенето на необходимата литература от преподаватели и студенти. За отчетния период са регистрирани 212 читатели-студенти и 19 преподаватели. Заета е 2700 тома литература. Библиотеката обслужва не само студенти и преподавате от МК и Унивирситета , но и външни и читатели.

Книжния фонд се е обновява непрекъсната в съотвествие с учебните програми за трите специалности. Непрекъснато се допълва фонда за новата специалност „Гериатрични грижи „ в направление Здравни грижи. 60 тома е новопъспътилата медицинска литература. Набавена с покупка и дарение от преподаватели на колежа и Централна университетска библиотека при Тракийски университет . По някой от изучаваните дисциплини материалът необходим за подготовката студентите е не само на хартиен но и на електронен носител. Това са по следните изучавани предмети:

* + анатомия на човека
  + латински език с медицинска терминология /на английски език/
  + двигателни нарушения
  + нервни болести / паркинсонов синдром,
  + физиология
  + социална работа
  + массажа Большая книга / класический, лечебный, тайский, релаксационный

Библиотеката към ректора /ЦУБ/ осъществи абонамент за нови бази данни: [***Veterinary Education in Video***](http://search.alexanderstreet.com/vets) и [***Rehabilitation Therapy in Video***](http://search.alexanderstreet.com/rtiv). Теса достъпни сама на териоторията на университета.

Базите данни са ценен помощник в научно-изследователската, учебно-преподавателската дейност, както и за дистанционно обучение. Значителна част от колекциите са базирани на най-модерни технологии и предлагат  съчетание между видео, аудио и текст. Уникалният модерен елемент е паралелът между текста и видеото, който предоставя както възможност за търсене и на двете места (чрез  маркиране на избрания момент), така и възможност за онлайн „изрязване” на сегменти (които могат да се копират, обработват, трансформират и съхраняват във файлове).

Колежът има в наличност необходимите ръководства и учебна литература по основните изучавани дисциплини. Библиотечният фонд се попълва непрекъснато с актуални нови бибилотечни единици от българските медицински издателства. И академични издания от Тракийски универсисте - Стара Загора

Прави се абонамент за съответната календарна година на специализирани медицински списания, отразяващи новостите в професионално направление „Здравни грижи“.

**Библиотечната дейност е в процес на автоматизация** чрез международния софтуер GLAS, създаден за медицински библиотеки.

Библиотечните процеси са автоматизирани чрез **Автоматизирана Библиотека (АБ)** - програмен пакет на фирма РС-ТМ София.

**Обновявят се и се изграждат следните бази данни**: **комплектуване; каталог; периодика; книгозаемане; обработка на статии и приемане на данни от библиотеките, работещи с Автоматизирана библиотека (АБ)**.

Наличният библиотечен фонд до момента задоволява, както количествено, така и по съдържание потребностите на преподаватели и студенти от професионалното направление.

Книжният фонд на бибилиоктека се обновява ежемесично. Новите учебни пособия допълват знанията на студентите както за теоретично така и за практическото обучението на специалностите в колежа:

***- рехабилитатори***

***- медицински лаборанти***

***- гериатрични грижи***

Читателите имат достъп до електроннния каталог на библиотека към медицински колеж, Медеценски факултет както и да ползват и библиотечиня фонд на Централна университетска бибилотека към Тракийски университет-Стара Загора.

**Абонамент за 2018 година в МК – има 7 списния и 5 периодични издания.**

**Х*.* Материално-техническа база.**

Както се посочи Медицинския колеж разполага с много добра МТБ, която на сегашния етап напълно задоволява потребностите на обучението по трите специалности. Необходимо е да се извършат ежегодно ремонтни дейности за обновяване на интериора в учебните зали. За екстериорната визия на МК е извършeена реконструкция на входа и подновяване на входните табели. Да се използват наличните възможности на Тр. У (Педагогически факултет и ДИПКУ) за разширяване на МТБ на МК.Необходимо е пространство за физкултурен салин и спортни дейности за студентите.

**ХІ. Връзки с обществени организации и бизнеса.**

Сътрудничество с Ротари Клуб - Стара Загора и Община Стара Загора по съвместен Проект : **«ПРЕВЕНЦИЯ И ПРОФИЛАКТИКА НА ПРОБЛЕМИ СВЪРЗАНИ С ОПОРНО-ДВИГАТЕЛНИЯ АПАРАТ ПРИ ДЕЦАТА, ХИПОДИНАМИЯТА И НАДНОРМЕНОТО ТЕГЛО», 2016 г.**

Да продължи търсенето на контакти за сътрудничество с обществени и бизнес организации, които биха подпомогнали дейността по Проекти и за реализацията на студентите.

**Предстоящи задачи:**

**Да продължи политиката за осигуряване на стабилност на МК в следните аспекти:**

* Назначаване на щатни преподаватели – хабилитирани и нехабилитирани;
* Да продължи мотивирането на преподавателите за академично развитие;
* Да продължи усъвършенстване на чуждоезиковото обучение на преподавателите;
* Да продължи привличането на гост - лектори и доказани професионалисти в практиката;
* Да продължи поддържането на качеството на преподаването и обучението, както и периодичното проучване на студентското мнение.
* Акредитация на настоящите и на други специалности според потребностите в регионален и национален мащаб;
* Обновяването и поетапно разширяване на материално-техническата база;
* Сключване на договори с нови клинични бази;
* Да продължи рекламата на Колежа – чрез сайта, устни презентации, медийни изяви, посещения в средните училища, както и в близко съседски страни;
* Да продължи търсенето на международни контакти и развитието на сътрудничество и реализиране на обмени;
* Да продължи разработването на Проекти на университетско, национално и европейско ниво.
* Да се продължи мотивирането на студентите за участия в научни форуми и различни форми на художествена самодейност и спортни изяви.
* Да се поддържа добра колаборация на дейностите в МК между отделните сектори и отдели на Тр. У

Позволете ми накрая да изкажа благодарност за постигнатите резултати през отчетния период на всички преподаватели, за безрезервната им подкрепа и екипност, на студентите за тяхното разбиране и сътрудничество, на служителите, които спомогат за успешната ни съвместна работа. Бих искала да изразя своята благодарност и към Ректорското ръководство за положителната, обективна и достойна оценка на извършената работа, което е гаранция за по-нататъшното развитие на Медицинския колеж! Благодаря на всички за коректно предоставената информация за подготовка на настоящия Отчет.

Проф. д-р Христина Милчева, дп